stanford-oval/wikipedia huggingface dataset:
אנדרה שוש
קורות חייו

אנדרה שלזינגר נולד במשפחה יהודית כבנם של ארמין שוש (שלזינגר) (1873–1944) מומחה לתחבורה, ממקימי רשת התחבורה של בודפשט רבתי, "אבי הרכבת הקלה בבודפשט" ושל רוז'י ברצל (1881–1944). הוא השלים את לימודי המשפטים שלו באוניברסיטת פאזמאן פטר (כיום אוניברסיטת אטווש לוראנד - ELTE) בבודפשט, אך הוצע לו לעזוב מתפקידים באוניברסיטה ב-1931 בגלל שירו שפורסם בנפסבה. לפני 1945, הוא היה עובד ולאחר מכן העורך של העיתונים וכתבי העת:
שליח הערב (Esti Kurír)
העיתון (Az Újság)
ידיעות הונגריה (Magyar Hírlap)
עיתון הבוקר (Reggeli Újság)
העט (A Toll)
שוש ערך גם את הסדרה בשם "ספרייה יהודית חדשה". הוא נלקח למחנות שירות העבודה במהלך מלחמת העולם השנייה, (עבודות כפייה לגברים יהודים עבור הצבא ההונגרי) ובשנת 1944 ישב בכלא הצבאי בגיור. לאחר 1945 היה עובד בכיר ביומון החשוב נפסבה ולאחר מכן במשך 25 שנים בעיתון "האומה ההונגרית" (Magyar Nemzet). בין השנים 1957 לבין 1965 היה נשיא "הנציגות הלאומית של היהודים ההונגרים" (MIOK) ושל הקהילה היהודית של בודפשט. הוא היה העורך הראשי של העיתון היהודי בהונגריה אוי אלט. שוש כתב מספר ספרים ומחקרים, היה חבר ב"אגודת הסופרים ההונגרית" וב"האגודה הלאומית של עיתונאים הונגרים". הוא נפל קורבן לתאונת דרכים.
אשתו הייתה ארז'בט אילונה קוֹנְץ, לה נישא ב-11 ביוני 1929 בבודפשט. הם התגרשו ב-1945. אשתו השנייה הייתה קטלין גלרט (1915–1979). קברו נמצא בבית הקברות היהודי ברחוב קוזמה.
פרסים והוקרה

מסדר דגל הרפובליקה העממית ההונגרית (1957)
העבודות העיקריות שלו

סמליות בספרות (חיבור, בודפשט, 1924)
מה יהיה עם אירופה? (בודפשט, 1931)
דיקטטורים ודיקטטורות (בודפשט, 1933)
הדרמה של אירופה (בודפשט, 1936)
נגד דלתות שננעלו: גורלה של יהדות הונגריה (בודפשט, פריסקופ, 1938)
גרגיר אבק וענק (שירים, בודפשט, 1939)
השלכת אדם: ועידת אוויאן והבעיה העולמית של מהגרים יהודים (בודפשט, 1939)
ראשים ועקרונות (בודפשט, 1940)
יהודים בערים ההונגריות (בודפשט, 1941)
דרכם של היהודים ברומא הקלוויניסטית (דברצן) (בודפשט, 1943)
דרכם של יהודי נאג'ווארד (בודפשט, 1943)
זכויות אדם (בודפשט, 1945)
שלושת המרטירים (בודפשט, 1945)
סופרי העיר הגדולה (בודפשט, 1947)
ההתאבדות הדמוקרטיה. המסע הקטלני והסופי של ויימאר של גרמניה (בודפשט, טקה, 1947)
פשיזם אירופי ואנטישמיות. עידן הרדיפות (בודפשט, 1948)
ז'ורז' פוליצר. הפילוסוף המיליטנטי של תנועת ההתנגדות הצרפתית (בודפשט, 1949)
זולא (בודפשט, 1952)
סרוונטס (בודפשט, אנשים תרבותיים, 1955)
מי שחטף את הברק מהשמיים... (הביוגרפיה של בנג'מין פרנקלין; בודפשט, 1957)
תומאס מאן והיינריך מאן: הסבל, המאבק והגדולה של שני האחים הסופרים (עם מגדה ואמוש, בודפשט, גונדולה, 1960)
עֵדות. מאמרים, זיכרונות (בודפשט, 1962)
אברהם לינקולן (עם מגדה ואמוש, בודפשט, Magvető, 1964)
פרצופים מהבהבים. דיוקנאות, זיכרונות (בודפשט, 1965)
אני פרנקלין מפילדלפיה: חייו של בנג'מין פרנקלין (עם מגדה ואמוש, בודפשט, 1970)
לקריאה נוספת

Magyar életrajzi lexikon III: Kiegészítő kötet (A–Z). Főszerk. Kenyeres Ágnes. Budapest: Akadémiai. 1981. ISBN 963-05-2500-3 (לקסיקון ביוגרפי הונגרי. עורכת ראשית אגנש קניירש)
Zsidó síremlékek Budapesten. Szerk. Haraszti György. Budapest, Nemzeti Kegyeleti Bizottság, 2004. (קברים יהודיים בבודפשט. עורך ג'רג' הראסטי. בודפשט, ועדת החסד הלאומית)
הערות שוליים

↑  "Meghalt Sós Endre (1969. július 13.) Magyar Nemzet, 25. évfolyam, 161. szám, 5. o." נבדק ב-2020-01-31.
↑  "Sós Ármin halotti bejegyzése a Budapest II. kerületi polgári halotti akv. 218/1944. folyószáma alatt". נבדק ב-2020-01-31.
↑  "Sós Árminné Berczell Rozália halotti bejegyzése a Budapest II. kerületi polgári halotti akv. 263/1944. folyószáma alatt". נבדק ב-2020-01-31.
↑  "Szülei házasságkötési bejegyzése a Budapest VI. kerületi polgári házassági akv. 514/1904. folyószáma alatt". נבדק ב-2020-01-31.
↑  "Házasságkötési bejegyzése a Budapest II. kerületi polgári házassági akv. 202/1929. folyószáma alatt". נבדק ב-2020-01-31.
↑  Egyházi személyeket tüntetett ki az Elnöki Tanács (1957. december 31.) Magyar Nemzet, 13. évfolyam, 96. szám, 3. o. Online elérés
| --- | --- |
בקרת זהויות :  NLI: 987007268764005171  PLWABN: 9810698301505606  ISNI: 0000 0001 1064 3964  LCCN: no2003005955  NKC: xx0021220  VIAF: 57629761   WorldCat (עם VIAF): 57629761
בוררות בין-לאומית

בוררות בין-לאומית היא שיטה ליישוב סכסוכים בין צדדים להסכמים מסחריים בין-לאומיים, באמצעות בוררות. בדומה לבוררות באופן כללי, בוררות בין-לאומית אף היא תולדה של חוזה, לפיו הצדדים מסכימים להביא סכסוך ביניהם להכרעת בורר או מספר בוררים, כשמינוי הגוף הבורר יתבצע בהתאם לכללים שעליהם הסכימו הצדדים. הסכם הבוררות מנוסח בדרך כלל כפיסקה בהסכם המסחרי העיקרי שבין הצדדים. תחום הבוררות הבין-לאומית התפתח באופן המאפשר לצדדים להסכם, הבאים מתרבויות שונות וממערכות משפט שונות, ליישב סכסוכים ביניהם, בדרך כלל ללא צורך בפנייה למערכות החוקים שאליהם כפוף כל אחד מן הצדדים במדינתו.
מאפיינים עיקריים של בוררות בין-לאומית

הסיבה העיקרית בעטייה בוחרים צדדים לחוזים מסחריים בין-לאומיים בכלי הבוררות לצורך ישוב סכסוכים היא כדי להימנע מניהול הליכים בבתי משפט של מדינות המוצא של הצדדים ולצורך לאכוף פסקי דין בבתי משפט זרים. הליך הבוררות הבין-לאומית אינו כבול לסדרי הדין של מדינה מסוימת, אלא אם כן הצדדים בחרו באופן מפורש לכבול אותו באופן זה ובחירה זו איננה מנוגדת לעקרונות ההליך ההוגן או לתקנת הציבור. בוררות בין-לאומית מתוארת לעיתים כבן-כלאיים של שיטות שונות ליישוב סכסוכים, אשר אינה מאמצת במלואה אף לא שיטה מסוימת אחת, אלא עירוב של כללים הלקוחים משיטות משפט שונות.
קיימים הבדלים משמעותיים בין בוררות בין-לאומית לבין שיטות בוררות במדינות שונות בעולם. לא רק אופיו הבין-לאומי של הסכסוך מכתיב את שיטת הבוררות, אלא ששיטות הבוררות עצמן שונות והעוסקים בבוררות בין-לאומית מתמחים בדרך כלל אך ורק בתחום זה. אף שכללי סדרי הדין במדינות שונות בעולם מאפשרים קיומה של בוררות "בין-לאומית", בוררות בין-לאומית במובנה המלא, מתקיימת מחוץ לגדרם של כללי סדרי דין לאומיים, כאלה או אחרים, "לבוררות בין-לאומית לא יהיה בדרך כלל קשר למדינה שבה הבוררות מתקיימת, להוציא את העובדה שהיא מתקיימת בטריטוריה של אותה מדינה".
היותה של בוררות בין-לאומית שיטה נייטרלית ליישוב סכסוכים והיכולת לאכוף פסקי בוררות אלה הם היתרונות המרכזיים בשיטה זו על פני ניסיון ליישב סכסוך בתחום המסחר הבין-לאומי בבתי המשפט של אחת המדינות בהן התנהל המסחר. פסק בוררות בין-לאומית אשר ניתן בבוררות שנערכה במדינה כלשהי בעולם החתומה על אמנת ניו יורק ניתן לאכיפה בכל מדינה אחרת החתומה על האמנה, כאילו ניתן בבית המשפט של המדינה בה מבקשים לאכוף את פסק הבוררות. כך למשל, אם צדדים להסכם הבאים ממדינות א' וב' הסכימו כי סכסוך ביניהם יתברר בבוררות שתערך במדינה ג', אשר כולן חתומות על אמנת ניו יורק, אזי פסק הבוררות יהא ניתן לאכיפה במדינות א' וב' כאילו ניתן בבתי המשפט של אותן מדינות. להבדיל, לא קיימת אמנה בין-לאומית דומה המאפשרת אכיפה אוטומטית של פסקי דין הניתנים בבתי משפט של מדינה אחת בכל המדינות האחרות החתומות על האמנה. על רקע אמנת ניו יורק, עליה חתומות למעשה כל המדינות התעשייתיות והרוב המוחלט של המדינות המפותחות, יכולים צדדים למסחר בין-לאומי להסכים על תניית בוררות בין-לאומית במדינה נייטרלית, אשר פסיקתה ניתנת לאכיפה קלה במדינות המוצא של הצדדים להסכם.
הערות שוליים

↑  Redfern, Hunter, Blackaby & Partasides, Law and Practice of International Commercial Arbitration. ISBN 0421862408. 1-21
| --- | --- |
בקרת זהויות :  NLI: 987007294833605171  BnF: cb133191493 (data)  LCCN: sh85006453  NARA: 10638541  NKC: ph305422
תסמונת לנוקס-גסטו

| --- | --- |

 תחום:  נוירולוגיה 
 קישורים ומאגרי מידע
 eMedicine:  1176735 
 MeSH:  D065768
 סיווגים
 ICD-10:  G40.4 
 ICD-11:  8A62.1 
 
תסמונת לנוקס-גסטו (באנגלית: Lennox–Gastaut syndrome ובראשי תיבות: LGS) הידועה גם כתסמונת לנוקס, היא צורה קשה לטיפול של אפילפסיה המתפרצת בילדות ומופיעה לעיתים קרובות בין גיל שנתיים לשש. אפילפסיה זו מאופיינת בהתקפים תכופים וסוגי התקפים שונים ולעיתים קרובות היא מלווה בפיגור שכלי ובעיות פסיכולוגיות והתנהגותיות.
מאפיינים

לרוב, תחילת ההתקפים של חולי LGS מתרחשת בין גיל שנתיים לשש, אולם אין ודאות מוחלטת כי התקפים אלו יופיעו רק בגילאים אלו ולא לפני גיל שנתיים או אחרי גיל שש. יש לתסמונת  הקבלות ברורות לתסמונת וסט עד כדי כך שאפשר לרמוז על קשר ביניהן.
תסמונת לנוקס-גסטו מאופיינת בהתקפים יומיים רבים כמו גם בטווח התקפים רחב, יותר מכל תסמונת אפילפטית אחרת. סוגי ההתקפים הנפוצים ביותר הם טוניים, ליליים בדרך כלל (90%). הסוג השני בתפוצתו הוא התקפים מיוקלוניים המתרחשים, לעיתים קרובות, כשהחולים עייפים מדי.
התקפים א-טוניים, התקפי ניתוק, פרכוסים חלקיים מורכבים, פרכוסים חלקיים ופרכוסי טוני-קלוני שכיחים גם הם. בנוסף, כמחצית מן החולים יסבלו מסטטוס אפילפטיקוס, בדרך כלל מהסוג שלא מפרכסים בו ומאופיין בסחרחורת, אפתיה וחוסר תגובתיות. ההתקפים יכולים לגרום לאירועי נפילה או לאיבוד משקל.
נוסף על התקפים מרובים מסוגים שונים ביום סובלים ילדים שיש להם תסמונת לנוקס-גסטו, לעיתים קרובות, מעיכוב בהתפתחות הפסיכו-מוטורית ומבעיות התנהגות.
שכיחות

לכ-5% מן הילדים עם אפילפסיה יש תסמונת לנוקס-גסטו והיא נפוצה יותר אצל ילדים מאשר ילדות. בעוד שילדים אחדים היו רגילים לגמרי לפני התפתחות ההתקפים, הרי לאחרים היה סוג אפילפסיה כלשהו, כמו תסמונת וסט, שנראתה בכ-20% מן החולים לפני שהתגלתה LGS.
תמותה ותחלואה

שיעור התמותה נע בין 3% ל-7%.‏
סיבות

הסיבה ל-LGS אינה אחידה. ב-20% מן המקרים מתפתחת התסמונת מתסמונת וסט. ההיסטוריה הרפואית כוללת, לעיתים קרובות, אינפנטיל ספאזם או התקפים מוקדיים וכלליים.
הסוג הנפוץ ביותר של LGS‏, אשר שיעורו נע בין 70% ל-80% הוא סימפטומטי. אין הכוונה כי לחולי LGS בקטגוריות אחרות אין סימפטומים, אלא שלחולי LGS מסוג זה יש פתולוגיה מזוהה האחראית לכך. זה כולל אנצפלופתיה (נזק מוחי), ליקוי התפתחותי וייתכנו גם מחלות אחרות. גורמים נפוצים הם טרשת קרשית, מחלות מטבוליות תורשתיות, מחלות דלקתיות במוח כמו דלקת מוח, דלקת קרום המוח וטוקסופלזמוזיס וכן פגיעות באונה הקדמית. לחולים אלה יש פרוגנוזה גרועה יותר מאשר לאלה שיש להם LGS אידיופתי.
בכשליש מהמקרים, לא ניתן למצוא אף גורם האחראי ל-LGS. למקרים אלה מתייחסים כתסמונת לנוקס-גסטו קריפטוגנית (ממקור לא ברור) או אידיופתית. חולים נחשבים כחולי LGS אידיופתית אם הם התפתחו בצורה תקינה לפני ההתקפים וקריפטוגנית אם יש חשד לגורם שאיננו ידוע. לא כל החוקרים מזכירים את הקטגוריה השנייה.
תסמונת לנוקס-גסטו עמידה לטיפול תרופתי תועדה בסוגים שונים של פורפיריה. במקרים אלו יש להימנע ממתן תרופות אנטי-אפילפטיות המשפיעות על הפורפירינים. האבחנה עלולה להיות קשה אצל ילדים הזקוקים לאבחון אנזימי או DNA.
אבחנה

באופן כללי ניתן להגדיר את ה-LGS כתסמונת ו/או להבחין אותה מתסמונות אחרות משום שיש נקודות חפיפה בינה לבין תסמונות אחרות. העובדה שאין גורם אחיד מסבכת את העניינים.
האבחנה או החשד שיש LGS  היא, לעיתים קרובות, יותר נושא לדיון או אפשרות מאשר ודאות. זאת בשל הצורות המגוונות של התסמונת ומשום שהיא חולקת אפיונים דומים עם תסמונות אחרות.
האבחון ברור יותר כאשר האפילפסיה מתגלה אצל החולה בהתקפים רבים ובסוגים שונים עם התבנית הקלאסית ב- EEG -  קצב איטי עם תבנית זיז-גל או עם יריית גלים חדה-איטית רב מוקדית ב-1.5 עד 2.4 Hz בזמן שינה. לעיתים קרובות ניתן לראות תבניות טוניות. אבל ידועות וריאציות של תבניות אלה אצל חולים שאין להם אבחנה אחרת מלבד LGS.
בדיקה רפואית כללית מגלה, בדרך כלל, עיכוב התפתחותי וליקוי קוגניטיבי אצל ילדים עם LGS  אמיתי. אלה יכולים להיות קודמים להתפתחות ההתקפים. לפעמים עוברות שנתיים עד שההתקפים מתחילים ורק אז האבחנה תהיה ברורה.
חשוב גם לשלול פגמים אורגניים או מבניים במוח על מנת לקבוע אבחנה נכונה של LGS. לצורך כך יכול להיות שיהיה דרוש שימוש בבדיקת MRI או CT. אבחנה שונה חשובה היא תסמונת לנוקס-גסטו מדומה השונה מ- LGS בכך שאין בה התקפים טוניים. בדיקת EEG בשינה מספקת את הבסיס הטוב ביותר על מנת להבחין בין שתיהן.
טיפול

התקפי LGS  הם עמידים לטיפול בדרך כלל אך אין זה אומר שהטיפול חסר ערך. האפשרויות כוללות נוגדי פרכוסים, תרופות מרדימות וסטרואידים כמו פרדניזון, נוגדנים וכן חומרים אחרים בעלי השפעה פרמקולוגית שדווחו כבעלי השפעה על חולים אינדיבידואליים.
טיפול > פרמקולוגיה

אין אף מחקר מדעי שהראה שתרופה מסוימת יעילה במיוחד בטיפול ב LGS . הטיפול הטוב ביותר הוא עדיין לא ודאי. רופינאמיד, למוטריג'ין, טופירמאט ופלבמאט יכולים לעזור כתרופות מסייעות.
טיפול > תרופות שאושרו > תרופות קו ראשון

ולפוראטים (חומצה ולפרואית, סודיום ולפוראט).
בנזודיאזפינים, במיוחד קלונאזפאם (ריווטריל, קלונקס), ניטרזפאם וקלובאזאם (פריזיום).
טיפול > תרופות שאושרו > תרופות קו שני

ב- 1999 דיווחו ד"ר סַצ'דֶאוֹ ועמיתיו באוניברסיטה לרפואה ורפואת שיניים של ניו ג'רזי ובית הספר לרפואה על שם רוברט ווד ג'ונסון בניו ברונסוויק ש- 33% מהחולים שלהם בקבוצת טופירמאט חוו הפחתה של לפחות 50% בהתקפים (במיוחד אירועי נפילה והתקפי טוני-קלוני בהשוואה ל-8% בקבוצת הפלצבו. היא נמצאה גם יעילה כתרופה נוספת במאמר שפורסם על ידי ד"ר אדית אלווה מונקאיו ואנטוניו רואיס רואיס במרץ 2003.
ד"ר מוט ועמיתים בבית החולים האמריקאי בריימס, צרפת דיווחו ב- 1997 שלמוטריג'ין הייתה יעילה בטיפול ב- LGS עם תופעות לוואי רגילות בקבוצת הניסוי בהשוואה לקבוצת הפלצבו שסבלו מהתקררויות ומחלות ויראליות. שנתיים מאוחר יותר היא אושרה על ידי משרד הבריאות הקנדי כתרופה משלימה בטיפול בתסמונת לנוקס-גסטו אצל מבוגרים וילדים. FDA האמריקאי אישר אותה לשימוש זה באוגוסט 1998.
פלבמאט מותווה לטיפול ב LGS  במקרה שכל דבר אחר נכשל ונמצא עדיף על פלצבו בטיפול בהתקפים עמידים לתרופות מסוג התקפים מוקדיים והתקפים א-טוניים. עם זאת היא ידועה כגורמת אנמיה אפלסטית ורעילות בכבד.
טיפול > תרופות לא מאושרות וכאלה שעדיין במחקר

ויגבטרין נמצאה על ידי פויכט (Feucht) ואחרים כתרופה נוספת יעילה אצל חולים שההתקפים שלהם לא נשלטו במידה משביעת רצון על ידי ולפוראט. מתוך 20 ילדים רק אחד סבל מתופעות לוואי חמורות (דיסקינזיה - אי יכולת לבצע תנועות רצוניות).
טיפול > ניתוחי

השתלת קוצב וגאלי
קורפוס קלוסוטומי (ניתוח להפרדת שני חלקי המוח)
טיפול > דיאטה קטוגנית

דיאטה קטוגנית היא דיאטה הגורמת לקֶטוסיס, מצב בו יש מספר גדול מאוד של קֶטונים בגוף. הדיאטה נעשית יותר ויותר נפוצה בטיפול באפילפסיה שאינה נשלטת.
היסטוריה

LGS נקראה על שמם של הנוירולוגים ויליאם ג. לנוקס (בוסטון, ארצות הברית) ואנרי גסטו (מרסיי, צרפת).
ב-2010 נעשה הסרט הדוקומנטרי הראשון שמדגיש מחלה זאת. הוא הופק על ידי חברת התרופות Eisai בשיתוף קרן LGS.
הערות שוליים

↑  "Childhood seizures – epilepsy and convulsions in children". אורכב מ-המקור ב-2005-04-08. נבדק ב-16 באוגוסט 2005. {{cite web}}:  (עזרה)
↑  Glauser, Tracy A. and Morita, Diego A. (2002). "Introduction". Lennox–Gastaut Syndrome. eMedicine.com, Inc. נבדק ב-8 ביולי 2005. {{cite web}}:  (עזרה)תחזוקה - ציטוט: multiple names: authors list (link)
↑  Hancock, EC; Cross, HH; Hancock, Eleanor C (2009). "Treatment of Lennox-Gastaut syndrome". Cochrane database of systematic reviews (Online) (3): CD003277. doi:10.1002/14651858.CD003277.pub2. PMID 19588340.
↑  Sachdeo, R. C.; Glauser, TA; Ritter, F; Reife, R; Lim, P; Pledger, G (1999). "A double-blind, randomized trial of topiramate in Lennox-Gastaut syndrome". Neurology. 52 (9): 1882. PMID 10371538.
↑  Alva-Moncayo, E; Ruiz-Ruiz, A (2003). "Utilidad del topiramato como terapia añadida a esquemas convencionales para el síndrome de Lennox-Gastaut" [The value of topiramate used with conventional schemes as an adjunctive therapy in the treatment of Lennox-Gastaut syndrome]. Revista de neurologia (בספרדית). 36 (5): 453–7. PMID 12640599.
↑  Motte, J; Trevathan, E; Arvidsson, JF; Barrera, MN; Mullens, EL; Manasco, P (1997). "Lamotrigine for generalized seizures associated with the Lennox-Gastaut syndrome. Lamictal Lennox-Gastaut Study Group". The New England journal of medicine. 337 (25): 1807–12. doi:10.1056/NEJM199712183372504. PMID 9400037.
↑  Glaxo Wellcome Inc (1998). "Final Printed Labeling—Part 1" (PDF). Lamictal Tablets & Chewable Dispersible Tablets (Lamotrigine) Drug Approval Page. United States Food and Drug Administration Center for Drug Evaluation and Research. נבדק ב-13 בנובמבר 2005. {{cite web}}:  (עזרה)
↑  "Felbatol (felbamate)". p. 3. אורכב מ-המקור ב-2007-11-09. נבדק ב-2007-09-19.
↑  The Felbamate Study Group In Lennox-gastaut Syndrome (1993). "Efficacy of felbamate in childhood epileptic encephalopathy (Lennox-Gastaut syndrome). The Felbamate Study Group in Lennox-Gastaut Syndrome". The New England journal of medicine. 328 (1): 29–33. doi:10.1056/NEJM199301073280105. PMID 8347179.
↑  Devinsky, O; Faught, RE; Wilder, BJ; Kanner, AM; Kamin, M; Kramer, LD; Rosenberg, A (1995). "Efficacy of felbamate monotherapy in patients undergoing presurgical evaluation of partial seizures". Epilepsy research. 20 (3): 241–6. doi:10.1016/0920-1211(94)00084-A. PMID 7796796.
↑  O'neil, MG; Perdun, CS; Wilson, MB; Mcgown, ST; Patel, S (1996). "Felbamate-associated fatal acute hepatic necrosis". Neurology. 46 (5): 1457–9. PMID 8628501.
↑  Feucht, M; Brantner-Inthaler, S (1994). "Gamma-vinyl-GABA (vigabatrin) in the therapy of Lennox-Gastaut syndrome: an open study". Epilepsia. 35 (5): 993–8. doi:10.1111/j.1528-1157.1994.tb02544.x. PMID 7925171.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
התקפים מיוקלוניים ברגל שמאל של חולה מורדם.
איזור בלדי

| --- | --- |

 לידה:  23 באפריל 1865 פשט, ממלכת הונגריה 
 פטירה:  11 בנובמבר 1926 (בגיל 61) בודפשט, ממלכת הונגריה 
 שם לידה:  Goldstein Izidor 
 מדינה:  ממלכת הונגריה 
 שפות היצירה:  הונגרית 
 
איזור בלדי, (במקור עד 1883 איזידור גולדשטיין, בהונגרית: Béldi Izor;‏ פשט, 23 באפריל 1865 – בודפשט, 11 בנובמבר 1926) היה מבקר מוזיקה, מלחין, עורך דין, תמלילן (ליברטיסט) אופרטה, עיתונאי יהודי-הונגרי.
ביוגרפיה

איזידור גולדשטיין נולד במשפחה יהודית של עורכי דין, אביו היה שמעון גולדשטיין ואמו הייתה שרולטה יוסט. הוא עצמו סיים את לימודי המשפטים באוניברסיטת בודפשט (שמה היום אוניברסיטת אטווש לוראנד) ופתח משרד בבודפשט ב-1891. בנוסף למקצועו כעורך דין, הוא ערך את מדור התיאטרון והמוזיקה של "העיתון של פשט" (Pesti Hírlap) מ-1893 ועד מותו. במקביל היה הכתב הראשי של "עיתון המשפחה בתמונות" (Képes Családi Lapok) (מ-1894). כן כתב מאמרי ספרות של מוזיקה רבים, מחקרי תיאטרון וכן רומנים, דרמות ובעיקר לבריות של אופרטות. הוא היה בן דורו של מבקר מוזיקה ידוע אחר ארמנד ארדש.
הוא כתב את לברית האופרטה ההונגרית הראשונה על פי הדגם הצרפתי (ששמה בהונגרית "קטלין" והיא למעשה על הקיסרית יקטרינה, לצלילי המוזיקה של ינה פייר (Jenő Fejér). היא הוצגה בבכורה על ידי "תיאטרון העם" (Népszinház) ב-4 באוקטובר 1901 וזכתה למאה הופעות!. האופרטה ההונגרית המקורית הראשונה הזו "קטלין" הייתה כאמור על יקטרינה השנייה, קיסרית רוסיה, את התפקיד הראשי שיחקה ארנקה הג'י (ההופעה ה-100 הייתה ב-18 בספטמבר 1906; אולם בינתיים היא הוצגה גם בגרמנית בתיאטרון קרל בווינה, תחת הכותרת Der kleine Günstling, עם קלרה קירי ככוכבת אורחת, ב-12 באפריל 1902).
מאוחר יותר כתב בלדי לבריות לכמה אופרטות בהלחנת בלה זרקוביץ, אך אלה הצליחו פחות.
כבעל טור מוזיקה בעיתון, הוא עמד בחזית ההתקפות נגד בלה ברטוק וזולטן קודאי בתקופה של לפני מלחמת העולם הראשונה וכמתרגם ספרותי הוא תרגם בעיקר ספרי קריאה פופולריים בתחילת המאה (למשל ז'ורז' אונט (אנ'), ג'וליאן הות'ורן (אנ') ביאטריס האראדן (אנ') ועוד) וכן תרגם אופרטות צרפתיות פופולריות (בדרך כלל תחת השם הבדוי אוריאור - orior).
הוא כתב סיפורים קצרים ורומנים, אסף אנקדוטות מעולם האמנות של בודפשט על האינטימיות ההומוריסטית של אמנים מפורסמים ואישי ציבור אחרים, אותם פרסם בכמה כרכים. הוא סיים את אחת הביקורות הראשונות שלו נגד זולטאן קודאי כך: זולטנקה קוט-קוט-קוט-קודאי, אל תלחין! בשנת 1913 התקבל לתא שאש (עיט) של הבונים החופשיים.
יצירותיו > מחזות

המוציא לפועל. פארסה בשלוש מערכות על פי סילבן וארטוס. בכורה: תיאטרון הקומדיה של בודפשט, 20 בספטמבר 1898.
באיסור. פארסה בשלוש מערכות. בכורה: תיאטרון אשבודווארי, 10 ביוני 1899.
ז'ורז' פדו: קיטי האויסטר. פארסה בשלוש מערכות. תרגום. בכורה: תיאטרון הקומדיה של בודפשט, 14 בנובמבר 1899.
יקטרינה השנייה. אופרטה בשלוש מערכות. את המוזיקה הלחין: ינה פייר. בכורה: תיאטרון העם, 4 באוקטובר 1901.
לינדאו–קרן: שלוש משאלות. אופרטה בשלוש מערכות. הוא תרגם את זה. בכורה: חוג התיאטרון של הפארק העירוני, 2 באוגוסט 1902.
בונפרטה. מחזה היסטורי בארבע מערכות, עם שירים. את המוזיקה הלחין: ינה פייר. בכורה: תיאטרון העם, 18 בדצמבר 1903.
הנסיכה הזרה. אופרטה בשלוש מערכות. את המוזיקה הלחין: ינה פייר. בכורה: תיאטרון העם, 5 בדצמבר 1905.
גשם זהב. אופרטה בשתי מערכות. שירים מאת אדולף מראי, ללחן של בלה זרקוביץ. מבכורה: אופרה עממית, 21 בפברואר 1913.
נו, קדימה! רוויו מרהיב ב-7 תמונות. "ענייני צבא" אופרטה בשלוש מערכות. מאת אדולף מראי, איז'ו בארנה ובלה זרקוביץ. בכורה: תיאטרון העם – האופרה העממית, 25 באוקטובר 1913.
אדון! דרמה מהחיים. בכורה: Buda Szinkör, 27 ביוני 1918.
יצירותיו > פרוזה

הרוזן אלמר (רומן, בודפשט, 1886, מהדורה שנייה: 1888)
הכיסא הריק (סיפורים קצרים ונובלות הונגריים מקוריים. III. כרך, בודפשט, 1908)
המלך החשוד (בודפשט, 1910)
האשמה - מהקבר. תיק פלילי. (בודפשט, 1912)
זיכרונות מבית האופרה. ביקורות מוזיקה של Pesti Hírlap. (בודפשט, 1921)
אינטימיות. אמנים וחובבי אמנות במיניאטורות. אנקדוטות, סיפורים הומוריסטיים. (בודפשט, 1922)
חוסר שיקול דעת. אמנים וחובבי אמנות במיניאטורות. אנקדוטות, סיפורים הומוריסטיים. (בודפשט, 1923)
קטעי ביניים מחייהם של סופרים ומחזאים. אנקדוטות, סיפורים הומוריסטיים. (בודפשט, 1924)
יצירותיו > תרגומים

ז'ורז' אונט: הגברת באפור. רומן בשני כרכים. (הספרים הטובים ביותר. בודפשט, 1897, מהדורה שנייה: 1904)
ביאטריס האראדן: ספינות כשהן נפגשות בלילה. שיחות. (בודפשט, 1897)
ג'וליאן הותורן: פריצה לבנק במנהטן. רומן פשע (הספרים הטובים ביותר. בודפשט, 1900)
ראו גם

Blaha Lujza emlékalbum. Szerk. Porzsolt Kálmán. [Bp.], Blaha Lujza Emlékbizottság, [1927].
Brockhaus-Riemann zenei lexikon. Szerk. Dahlhaus, Carl és Eggenbrecht, Hans Heinrich. A magyar kiadás szerk. Boronkay Antal. Bp., Zeneműkiadó, 1983-1985.
Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002, a VII. kötettől (1990–) sajtó alá rendezte: Viczián János
Gutenberg nagy lexikon. Minden ismeretek tára. Budapest, Nagy Lexikon Kiadóhivatal, 1931-1932.
Humorlexikon. Szerk. Kaposy Miklós. Budapest, Tarsoly Kiadó, 2001.
Irodalmi lexikon. Szerk. Benedek Marcell. Budapest: Győző Andor kiadása. 1927.
Das geistige Ungarn. Biographisches Lexikon. Hrsg. Oscar von Krücken, Imre Parlagi. Wien-Leipzig, W. Braumüller, 1918.
A magyar muzsika könyve. Szerk. Molnár Imre. Budapest, Havas Ödön, 1936.
Magyar színművészeti lexikon: A magyar színjátszás és drámairodalom enciklopédiája. Szerk. Schöpflin Aladár. I. kötet (Aágh Endre – Faust). Budapest: Az Országos Színészegyesület és Nyugdíjintézete. [1929].
Palatinus József: A szabadkőművesség bűnei. 4. kiad. Budapest, 1938-1939. Budai-Bernwaliner József ny.
Szinnyei József: Magyar írók élete és munkái I. (Aachs–Bzenszki). Budapest: Hornyánszky. 1891.
Katona Béla: Szabolcs-Szatmár-Bereg irodalmi topográfiája. II. Ajaktól Zsurkig. Nyíregyháza, Jósa András Múzeum, 1996.
Tolnai világlexikona. Bp., Magyar Kereskedelmi Közlöny, 1912-1919. 8 db.; Bp., Kassák Kiadó, 1999-
Tolnai új világlexikona. Bp., Tolnai, 1926-1933.
Új Idők lexikona. Bp., Singer és Wolfner, 1936-1942.
Új magyar életrajzi lexikon I. (A–Cs). Főszerk. Markó László. Budapest: Magyar Könyvklub. 2001. מסת"ב 963-547-414-8
Új magyar irodalmi lexikon I–III. Főszerk. Péter László. 2. jav., bőv. kiad. Budapest: Akadémiai. 2000. מסת"ב 963-05-7744-5
Magyar irodalmi lexikon. Szerk. Ványi Ferenc. Budapest: Studium. 1926.
לקריאה נוספת

Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967. (לקסיקון ביוגרפי הונגרי. עורכת ראשית אגנש קניירש)
Magyar színházművészeti lexikon. Főszerk. Székely György. Budapest: Akadémiai. 1994. ISBN 963-05-6635-4 (לקסיקון הונגרי לאמנות הבמה)
לקסיקון יהודי הונגרי. 1929. עורך פטר אויווארי. גישה מקוונת
הערות שוליים

↑  A Belügyminisztérium 1883. évi 15542. sz. rendelete. Névváltoztatási kimutatások 1883. év 7. oldal 24. sor.
↑  "Születési bejegyzése a pesti izraelita hitközség születési akv. 371/1865. folyószáma alatt". נבדק ב-2021-01-31.
↑  Halálesete bejegyezve Budapest I. ker. polgári akv. 2299/1926. folyószám alatt.
| --- | --- |
בקרת זהויות :  BnF: cb16765417g (data)  ISNI: 0000 0000 7931 9137  VIAF: 121471432   WorldCat (עם VIAF): 121471432
אייבנהו

| --- | --- |

דף השער של "אייבנהו" לוולטר סקוט בהוצאה המקורית, 1820
 מידע כללי
 מאת:  וולטר סקוט 
 שפת המקור:  אנגלית 
 סוגה:  רומן 
 הוצאה
 הוצאה:  Constable & Robinson 
 תאריך הוצאה:  20 בדצמבר 1819 
 סדרה
 ספר קודם:  A Legend of Montrose 
 
ליידי רוונה מעניקה את זר המנצחים לאייבנהו, ציור מאת Gehrts, המתאר את אייבנהו כאביר הלבוש שריון לוחות מתקופה מאוחרת יותר.
אייבנהו (אנגלית: Ivanhoe) הוא רומן היסטורי מאת וולטר סקוט, שיצא לראשונה בשנת 1819. עלילת הספר מתרחשת במאה ה-12 באנגליה, על רקע הכיבוש הנורמני הרודה בסקסונים הילידים ומסעות הצלב לארץ הקודש. הפופולריות הרבה של הספר, שעמוס בהרפתקאות, קרבות אבירים ורומנטיקה - תרמה רבות להתעוררות ההתעניינות של קוראים רבים בעלילות ימי הביניים.